**Grozījumi Ministru kabineta 2018. gada 24. jūlija noteikumos Nr. 447** **"Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumu Ministru kabineta 2018. gada 24. jūlija noteikumos Nr. 447 "Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība" (turpmāk – Noteikumu projekts) mērķis ir papildināt Ministru kabineta noteikumu Nr. 447 "Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība (turpmāk – Noteikumi) ar tām normām, kas izriet no 2020. gada 12. marta Ministru kabineta rīkojuma Nr. 103 "Par ārkārtējās situācijas izsludināšanu" (turpmāk – Rīkojums). Projektā ir nepieciešams pārņemt tās Rīkojuma prasības, kuras vispārēji var attiecināt uz epidemioloģisko drošību valstī, paredzot iespēju, ka valstī arī nākotnē var veidoties sabiedrības veselības apdraudējums kādas citas no jauna parādījušās infekcijas slimības izplatīšanās dēļ. Tādēļ ir nepieciešams pilnveidot Noteikumu prasības.Noteikumi stājas spēkā vienlaikus ar grozījumiem Epidemioloģiskās drošības likuma 34. panta pirmajā daļā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Epidemioloģiskās drošības likuma34. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošie Noteikumi paredz to, ka personas ar konkrētām slimības pazīmēm vai, ja ir pamatotas aizdomas, ka persona ir inficējusies ar kādu no infekcijas slimībām, ir aizliegts nodarbināt darbos, kas saistīti ar risku citu cilvēku veselībai un šīs personas nedrīkst veikt savus darba pienākumus. Bet kā ir parādījusi pieredze Covid-19 izplatīšanās apdraudējuma laikā, arī personu, kas ir noteiktas kā infekciozas personas kontaktpersona vai arī personu par kuru ir epidemioloģiski pamatotas aizdomas, ka persona atradusies paaugstināta inficēšanās riska apstākļos (piemēram, persona ir apmeklējusi valsti, kurā ir augsta saslimstība ar konkrēto infekcijas slimību), nedrīkst veikt darba pienākumus, kuru laikā var radīt inficēšanās risku citiem cilvēkiem. Šīs personas nevar veikt darba pienākumus ārstniecības iestādēs saskarē ar pacientiem, sociālās aprūpes iestādēs saskarē ar klientiem un izglītības iestādes saskarē ar bērniem. Ņemot vērā to, ka situācija ar Covid-19 izplatīšanās draudiem ir pierādījusi nepieciešamību būt gataviem situācijām, kad rodas sabiedrības veselības apdraudējums jebkuru bīstamu infekcijas slimību gadījumā, lai novērstu bīstamu infekcijas slimību izplatīšanās riskus veicot darba pienākumus, nepieciešams papildināt spēkā esošo regulējumu.Ņemot vērā minēto ir izstrādāts Noteikumu projekts, kas paredz šādus grozījumus:1. Noteikumu 4. punktā nosakot to, ka bīstamas infekcijas slimības gadījumā darbos, kas saistīti ar risku citu cilvēku veselībai ir aizliegts nodarbināt personas, kas ir kontaktpersonas vai atradušās paaugstinātas inficēšanās apstākļos, ar nosacījumu, ja šīs personas var radīt risku citu cilvēku veselībai.

 Šos riskus nosaka Slimību profilakses un kontroles centrs. Piemēram, šobrīd saistībā ar Covid-19 izplatīšanās draudiem ir noteikts, ka Covid-19 riska grupā ir seniori, personas ar hronikām slimībām, tādēļ, ka šiem cilvēkiem Covid-19 var izsaukt smagas veselības problēmas vai nāvi, savukārt bērni, tādēļ, ka bērnu vidū infekcija var straujāk izplatīties un tādējādi bērni var veicināt infekcijas izplatību sabiedrībā kopumā. Tādēļ rekomendācijās ārstniecības iestādēm, sociālās aprūpes iestādēm un izglītība iestādēm tiek noteikts, ka nedrīkst nodarbināt cilvēkus, kas ir Covid-19 pacienta kontaktpersonas un personas, kurām ir noteikta pašizolācija dēļ ārvalstu ceļojuma. Lai darba devējs minētos ieteikumus varētu piemērot, ir veikti attiecīgi grozījumi Noteikumos.1. Noteikumus papildinot ar 51. punktu, paredzot darbinieka atbildību bīstamas infekcijas slimības gadījumā neveikt darba pienākumus, ja viņš ir atzīts par kontaktpersonu vai darbinieks ir bijis paaugstinātas inficēšanās apstākļos.
2. Noteikumu 6. punktā nosakot to, ka bīstamas infekcijas slimības gadījumā darbiniekam ir pienākums informēt darba devēju arī par to, ka darbinieks nevar veikt darba pienākumus tādēļ, ka ir infekciozas personas kontaktpersona vai ir bijis paaugstinātas inficēšanās apstākļos.
3. Noteikumu 8. punktā nosakot to, ka, ja par personu ir epidemioloģiski pamatotas aizdomas, ka persona atradusies paaugstināta inficēšanās riska apstākļos, darbiniekam, lai uzsāktu darba pienākumu veikšanu, nav nepieciešama darba nespējas lapa, vai izziņa no ārstniecības personas, jo par šādiem gadījumiem ārstniecības persona nav informēta un viņa nevar izsniegt izziņu šādās situācijās. Gadījumos, kad persona atradusies paaugstināta inficēšanās riska apstākļos, piemēram ceļojusi uz valstīm, kur ir augsta saslimstība ar kādu bīstamu infekcijas slimību un veicot darba pienākumus darbinieks var radīt risku citu cilvēku veselībai, darbiniekam ir jāuzņemas atbildība, jāveic pašizolācija un par to jāinformē darba devējs. Šādos gadījumos, darbinieks, ja iespējams, darba pienākumus var veikt attālināti.
 |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz subjektiem (fiziskām un juridiskām personām), kuriem ir saistoša epidemioloģisko prasību ievērošana un kuriem var tikt piemērota administratīvā atbildība. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums administratīvo slogu neietekmē un tiks īstenots no esošajiem administratīvajiem resursiem.Iespēju izsniegt darbnespējas lapu kontaktpersonām paredz jau esošais regulējums 2001. gada 3. aprīļa Ministru kabineta noteikumos Nr. 152 “Darbnespējas lapu izsniegšanas un anulēšanas kārtība”, tādēļ jaunais regulējums attiecibā uz darba pienākumu veikšanas ierobežojumu kontaktpersonām ietekmi uz tautsaimniecību neradīs. Savukārt attiecībā uz darba pienākumu veikšanas ierobežojumu personām, kas atradušās paaugstinātas inficēšanās apstākļos, ietekme uz tautsaimniecību nav nosakāma, jo nav iespējams prognozēt bīstamas infekcijas izplatības riskus un to, cik lielu personu skaitu un cik ilgā laika periodā šāds ierobežojumus varētu skart. |
| 3. | Administratīvo izmaksu monetārs novērtējums | Projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | Projekts nerada ietekmi uz atbilstību izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi Epidemioloģiskās drošības likumā (izskatīti 2020.gada 28.maija Ministru kabineta sēdē). |
| 2. | Atbildīgā institūcija | Veselības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpaši sabiedrības informēšanas pasākumi par Noteikumu projektu nav plānoti. |
| 2. | Sabiedrības līdzdalība projekta izstrādē | Konsultācijas ar sabiedrības pārstāvjiem nav notikušas. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slimību profilakses un kontroles centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav paredzēta. Projekta izpilde tiks nodrošināta esošo cilvēkresursu ietvaros. |
| 3. | Cita informācija | Nav. |

Veselības ministre                                  I. Viņķele

Vīza: Valsts sekretāre D. Mūrmane – Umbraško

Feldmane 67876119

Jana.Feldmane@vm.gov.lv

Sprudzāne 60001573

linda.sprudzane@vm.gov.lv